Smellingerlân

**Smellingerlân** (Nederlânsk en offisjeel: *Smallingerland*) is in gemeente yn it easten fan Fryslân. Op  hie dizze gemeente &nbsp;ynwenners (boarne:CBS). Smellingerlân hat in oerflak fan 126,17 km², wêrfan 7,93 km² wetter.

## Skiednis

Het gebiet fan Smellingerlân hat sûnt de lêste iistiid altyd bewenne west, sa hat bliken dien út fynsten fan de Peinder dokter Johannes Siebinga. De namme "Smellingerlân" komt fan it plak Smelle Ie, dêr't al foar 1326 in kleaster wie, dat lang it wichtichste plak yn de omkriten waard. Yn 1392 waard al sprutsen fan "Smellingheradele in de Leppa", mei Smelle Ie as sit fan de grytman.

Archeologysk ûndersyk hat oan it ljocht brocht dat der in migraasje fan westlik Smellingerlân nei eastliker dielen west hat. Itselde ferskynsel hat plak fûn yn Opsterlân en Tytsjerksteradiel.  Yn de Kraanlannen en de Flearbosk binne spoaren fan (fersprate) bewenning fûn en ek de ôfgroeven terpkes Klûsewier en Komwier tsjûgje fan mear bewenning foar de 15e iuw. Ynklinking fan fean, sâltwinning út leechfean en tichtslykjen fan de Middelsee sille de oarsaak west hawwe fan it hieltyd wieter wurden fan it westlik part fan Smellingerlân. Yn de perioade 1150-1250 binne der dan ek tsjerken op de eastliker, hegere, grûnen stifte.

Yn de midsiuwen hearde Smellingerlân, de meast súdlike gritenij fan Eastergoa, ta it bisdom Utert. Yn de striid tusken Skieringers en Fetkeapers wie Smellingerlân by de lêsten oansluten en hat it in soad te lijen hân fan plonderingen.  De reformaasje sette hjir fral  troch nei it ynnimmen fan Grins yn 1594. 

Yn de 17e iuw wie it haadplak Aldegea. Yn dy  iuw, yn 1641, waard ek de Drachtster kompanjonsfeart groeven, as in feanfeart. De ferfeanting wie gjin súkses, mar waard wol trochset en troch de feart krige dat gebiet in stimulâns, dêr't de flekke Drachten út fuort kaam, it hjoeddeiske haadplak.

De gritenij Smellingerlân waard yn 1851 in gemeente nei de ynfiering yn Nederlân fan de Gemeentewet fan Thorbecke. By de gemeentlike weryndieling fan 1984 stie Smellingerlân it súdlike diel fan De Alde Feanen ôf oan 'e nije gemeente Boarnsterhim.

## Plakken
De gemeente Smellingerlân telt 14 wenplakken. It haadplak is de Drachten. De Nederlânske plaknammen binne de offisjele.

### Doarpen en flekke
De folgjende doarpen en flekke (Drachten) lizze yn de gemeente Smellingerlân:

De sifers komme út it jier 2024, fan https://allecijfers.nl/.

### Buorskippen
De folgjende buorskippen lizze yn de gemeente Smellingerlân: Bûtensfallaat, Dammen, Eibertsgeasten, Flearbosk, De Folgeren, Galhoeke, De Geasten,  De Kletten, Klûsewier, De Koai, Luchtenfjild, Middelbuorren, Nijtap, Noarderein, Opperbuorren, Puntpeal, Sânbuorren, Sytebuorren, Stienbergen, It Súd, Suderheide, De Tijen, Utein, It West, Westerein en Wierren.

### Mar
Op 'e grins fan Tytsjerksteradiel en Smellingerlân leit in mar fan 300 bunder. De mar wurdt De Leijen neamd.

## Taal
Smellingerlân is in foar it meastepart Frysktalige gemeente. It is foar 60% fan de ynwenners de memmetaal. Foar it Nederlânsk jild dit foar 34%, it Stellingwerfsk 2% en it Stedsk 2%. De oare 2% fan de ynwenners hat in útlânske taal as memmetaal.

## Wapens en flaggen

### Wapens

Ofbyld:Aldegea (Smellingerlân) wapen.svg|Wapen fan Aldegea (Smellingerlân)
Ofbyld:Boornbergum wapen.svg|Wapen fan Boarnburgum
Ofbyld:Coat of Arms of De Feanhoop.svg|Wapen fan De Feanhoop
Ofbyld:Houtigehage wapen.svg|Wapen fan De Houtigehage
Ofbyld:De Pein wapen.svg|Wapen fan De Pein
Ofbyld:De Rottefalle wapen.svg|Wapen fan De Rottefalle
Ofbyld:De Tike wapen.svg|Wapen fan De Tike
Ofbyld:De Wylgen wapen.svg|Wapen fan De Wylgen, Smelle Ie en Bûtensfallaat
Ofbyld:Drachten wapen.svg|Wapen fan Drachten
Ofbyld:Drachtster Kompenije wapen.svg|Wapen fan Drachtster Kompenije
Ofbyld:Coat of Arms of Goëngahuizen.svg|Wapen fan Goaiïngahuzen
Ofbyld:Koartehimmen wapen.svg|Wapen fan Koartehimmen
Ofbyld:Nijegea wapen.svg|Wapen fan Nyegea


### Flaggen

Ofbyld:Aldegea (Smellingerlân) vlag.svg|Flagge fan Aldegea
Ofbyld:Boornbergum en Kortehemmen vlag.svg|Flagge fan Boarnburgum en Koartehimmen
Ofbyld:De Feanhoop vlag.svg|Flagge fan De Feanhoop
Ofbyld:De Houtigehage vlag.svg|Flagge fan De Houtigehage
Ofbyld:De pein vlag.svg|Flagge fan De Pein
Ofbyld:Rottevalle vlag.svg|Flagge fan De Rottefalle
Ofbyld:Tieke vlag.svg|Flagge fan De Tike
Ofbyld:De Wilgen vlag.svg|Flagge fan De Wylgen, Smelle Ie en Bûtensfallaat
Ofbyld:Drachten vlag.svg|Flagge fan Drachten
Ofbyld:Drachtster Kompenije vlag.svg|Flagge fan Drachtster Kompenije
Ofbyld:Goëngahuizen vlag.svg|Flagge fan Goaiïngahuzen
Ofbyld:Nijega vlag.svg|Flagge fan Nyegea


## Polityk
De gemeenteried fan Smellingerlân bestiet út 31 sitten. De útslaggen fan de gemeenteriedsferkiezings binne sûnt 2018:

## Sjoch ek
* Fryske doarpen
* Fryske gemeenten
* List fan boargemasters fan Smellingerlân

## Keppeling om utens
* Webstee fan de gemeente
* Webstee Smelne's Erfskip